Nika Wextê Huyayîşî yo
Nika Wextê Huyayîşî yo, yew kitabê fiqrayano u 2008 te Weşanxaneyê Vateyî ra vecîyawo. Tede qasê 88 habî fiqray estê, u heme zî bi zazakî hamey nuştişî. Fiqray gorey fekê cayê vatîşêcede hetê M. Malmîsanijî de redaktê biyê. "Nê fiqrayê ke verî kovara Vate de weşanîyaybî, hetê gelek kesan ra amey arêdayîş. Mavajin ke, 15 tene hetê Serdar Bedirxanî ra, 14 tene hetê Seyîdxan Kurijî ra, 11 tene hetê Firat Çelkerî ra, 10 tene hetê Aysena Kurdî ra, 6 tene hetê Daîmî Bektaşî ra, 6 tene hetê Murad Canşadî ra, 4 tene hetê Xezala Şarikî ra, 4 tene hetê Giran Kizilî ra, 3 tene hetê Mehmûd Nêşiteyî ra, 2 tene hetê Kemal Unalî ra, 2 tene hetê Akman Gedîkî ra û hetê her yewî ra 1 tene zî hetê Turgut Ersoy, Tahsîn Erîş, Mihanî Licokic, Omer Akengîn, Velî Şahîn, Îrfan Kaya, Mutlu Firat, Abbas Îzol û Celadet Alî Bedirxanî ra amey arêdayîş. A ke hetê Celadet Alî Bedirxanî ra ameya arêdayîş, M. Malmîsanîjî kurmanckî ra çarnaya kirmanckî ser. 2 tene zî arêdayoxê înan bellî niyê."